CELEX: 62020TN0522
Language: hu
Date: 2020-08-11 00:00:00
Title: T-522/20. sz. ügy: 2020. augusztus 11-én benyújtott kereset – Carpatair kontra Bizottság

9.11.2020   
            
            
               HU
            
            
               Az Európai Unió Hivatalos Lapja
            
            
               C 378/37
            
         
      2020. augusztus 11-én benyújtott kereset – Carpatair kontra Bizottság
      (T-522/20. sz. ügy)
      (2020/C 378/47)
      Az eljárás nyelve: angol
      
         Felek
      
      
         Felperes: Carpatair SA (Temes, Románia) (képviselők: J. Rivas Andrés és A. Manzaneque Valverde ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a Románia által a Temesvári Nemzetközi Repülőtér – Wizz Air javára végrehajtott SA.31662 – C/2011 (ex NN/2011) állami támogatásról szóló bizottsági határozatot;
               
            
                  —
               
               
                  az Európai Bizottságot kötelezze a felperes részéről felmerült költségek viselésére.
               
            
         Jogalapok és fontosabb érvek
      
      Keresetének alátámasztása érdekében a felperes négy jogalapra hivatkozik.
      
                  1.
               
               
                  Első jogalap: a megtámadott határozatban a Bizottság a 2010. évi Légiforgalmi Tájékoztató Kiadvány (LTK) szelektív jellege tekintetében nyilvánvalóan tévesen alkalmazta a jogot.
                  
                              —
                           
                           
                              Mint azt a román bíróságok is elismerték, a 2010. évi LTK-ban foglalt kedvezmények állami támogatást nyújtottak a Wizz Air részére a Temesvári Repülőtéren.
                           
                        
            
                  2.
               
               
                  Második jogalap: a tényekre vonatkozó nyilvánvaló mérlegelési hiba és téves jogalkalmazás azon következtetés tekintetében, amely szerint a repülőtér igazgatója és a Wizz Air közötti megállapodások az utóbbinak nem biztosítottak indokolatlan előnyt.
                  
                              —
                           
                           
                              Először is, a repülőtér igazgatójának magatartása nem volt egy piacgazdasági magánszereplő magatartásához hasonlítható. Másodszor, a Bizottság a megállapodásokat tévesen értékelte egymástól elszigetelt tényállási elemekként, és figyelmen kívül hagyott olyan körülményeket, amelyek a piacgazdasági szereplő tesztje szempontjából kulcsfontosságúak. A megállapodások megkötésének időpontjában már előrelátható fejlemények arra az eredményre vezettek, hogy e megállapodások közép- és hosszútávon nem keletkeztettek nyereséget a repülőtér igazgatója számára.
                           
                        
            
                  3.
               
               
                  Harmadik jogalap: téves jogalkalmazás azáltal, hogy a Bizottság megsértette a gondossági kötelezettségét a felperes azon állítása tekintetében, amely szerint a Temesvári Repülőtéren az árakkal kapcsolatos hátrányos megkülönböztetés történt.
               
            
                  4.
               
               
                  Negyedik jogalap: a megtámadott határozat tévesen alkalmazza a jogot azáltal, hogy figyelmen kívül hagyja a kedvezményes biztonsági díjon keresztül a Wizz Air részére nyújtott állami támogatást.